Acil-CoA sintetaza dugolančane masne kiseline

**Acil-CoA sintetaza dugolančane masne kiseline** ili **dugolančana acil-CoA sintetaza masne kiseline** (), poznata i kao **sintetaza**) je enzim iz porodice ligaza koji aktivira razlaganje kompleksnih masnih kiselina.

Pominje se i pod nazivima *acil-KoA sintetaza*, *masno kiselinska tiokinaza (dugi lanac)*, *acil-aktivirajući enzim*, *palmitoil-KoA sintaza*, *lignoceroil-KoA sintaza*, *arahidonil-KoA sintetaza*, *acil koenzim A sintetaza*, *acil-KoA ligaza*, *palmitoil koenzim A sintetaza*, *tiokinaza*, *palmitoil-KoA ligaza*, *acil-koenzim A ligaza*, *masno kiselinska KoA ligaza*, *dugolančani masni acil koenzim A sintetaza*, *oleoil-KoA sintetaza*, *stearoil-KoA sintetaza*, *dugolančana masna acil-KoA sintetaza*, *dugolančana acil KoA sintetaza*, *masno kiselinska elongaza*, *LCFA sintetaza*, *pristanoil-KoA sintetaza*, *ACS3*, *dugolančana acil-KoA sintetaza I*, *dugolančana acil-KoA sintetaza II*, *masna acil-koenzim A sintetaza*, *dugolančana acil-koenzim A sintetaza*, *FAA1*) je enzim sa sistematskim imenom *dugolančana masna kiselina: KoA ligaza (formira AMP)*.

Ovaj enzim katalizira slijedeću hemijsku reakciju:

:Masna-kiselina + CoA + ATP\rightleftarrowsAcyl-CoA + AMP + PPi

Dugolančana masna acil-KoA sintetaza prisutna je u svim organizmima, od bakterija do čovjeka. Katalizira reakciju pretkoraka za β-oksidaciju masnih kiselina ili se može ugraditi u fosfolipide.

## Funkcija 
**Dugolančana acil-CoA sintetaza masne kiseline** (LC-FACS) ima ulogu u fiziološkoj regulaciji raznih ćelijskih funkcija, preko proizvodnje acil-CoA estera dugih masnih lanaca koji su pogođeni transportom proteina, aktiviranje enzima, acilacije proteina, ćelijske siglalizacije i regulacije transkripcije. Formiranje masnog acil-CoA katalizira se u dva koraka: 
*(1) nastaje stabilni međuproizvod molekule masnog acil-AMP, a zatim se 
*(2) formira proizvod — molekula acil-CoA masne kiseline.

CoA-acil sintetaza masnih kiselina katalizira aktivaciju CoA dugih lanaca masne kiseline, koristeći energiju pretvaranja 1 adenozin-trifosfata (ATP) u adenozin-monofosfat (AMP) i pirofosfata. Ovaj korak koristi dva "ATP ekvivalenata" jer pirofosfat razlaže se u dvije molekule neorganskog fosfata, cijepajući visoko-energetske fosfatne veze.

## Mehanizam i aktivno mjesto  
Način djelovanja dugolančane acil-CoA sintetaza masne kiseline je tzv. “bi- uni- uni- bi- ping-pong” mehanizam. Uni- i bi- prefiksi odnose se na broj supstrata koji ulaze u enzimsku reakciju i broj proizvoda koji napuštaju enzim; bi- opisuje situaciju u kojoj enzim djeluje na dva supstrata istovremeno. Ping-pong označava pojavu da se proizvod otpušta prije nego što se drugi enzim može vezati na supstrat.

U prvom koraku, adenozin-trifosfat (ATP) i dugi lanac masnih kiselina ulaze u aktivno mjesto enzima. U aktivnom mjestu negativno nabijeni kisik na masnoj kiselini napada alfa fosfat na ATP, formirajući međuproizvod - kompleks zvani ATP-dugolančana masna kiselina. U drugom koraku, odlazi pirofosfat (PPI), što rezultira nastankom molekule AMP-dugolančana masna kiselina u aktivnom mjestu enzima. Koenzim A tada ulazi u enzim i formira se drugi međuproizvod, koji se sastoji od kompleksa AMP-dugolančana masnakiselina-Koenzim A. Na kraju ostvarenja ovog mehanizma, nastaju dva proizvoda: AMP i acil-CoA sintetaza.

Acil-CoA formira se od dugolančanih masnih kiselina putem supstitucije acil grupe. U reakciji koja zavisi od ATP, karboksilat masne kiseline pretvara se u tioester. Krajnji proizvod ove reakcije su acil-CoA, pirofosfat (PPi) i AMP.
thumb|400 px|left|Acil-CoA sintaza dugog masnog lanca sa asimetričnim jedinicama  i  aktivna mjesta ostataka Trp 234, Tyr504, i Glu540, uz potencijalno podržavaju Asn450 ostataka.

## Struktura 
U strukturi ove sintetaze postoji nekoliko visoko konzerviranih prostora, sa 20-30% sekvenci aminokiselina koje su slične između pripadnika ove superfamilije. Enzimi ove porodice sadrže veliki domen N- i mali C-kraja, sa katalitsskim mjestom između njih. Podloga za vezanje može uticati na relativne pozicije domena C- i N-kraja, a pretpostavlja se da je domen C-kraja LC-SKFA u otvorenoj konformaciji kada je supstrat odsutan i u zatvorenoj kada je podloga vezana. Dostupnost aktivnog mjesta za rastvarač je smanjena kada domeni C- i N-kraja prilaze jednan drugom.

Nejasan je međuodnos struktura-funkcija između LC-FACS i formiranja i procesuiranja međuproduknog acil-AMP. Zamijenjeni dimerni domen formira LC-SKFA, u monomernoj interakciji sa domenom N-kraja. Velika elektrostatska pozitivna konkavnost nalazi se na stražnjoj strani strukture u centralnoj udubini homodimera. U dimernoj reakciji, Asp15 formira međumolekulski most soli sa Arg176. Intermolekulska vodikova veza formira se između glavnog lanca karbonilne grupe of Glu16 i bočnog lanca Arg199. Na sučeljavanju, Glu175 formira međumolekulski  most soli sa Arg199. L motiv, šesto-aminokiselinski peptidni linker veže veliki domen N-kraja i domen C-kraja svakog LC-FACS monomera. Domen N-kraja sastoji se od dva poddomena: iskrivljeni antiparalelni β-barel i dvije β-ploče okružene alfa-heliksima formirajući sendvič αβαβα. Mali loptasti domen C-kraja sastoji se od dvostrukog β-lista i trostrukog antiparalelnog β-lista okruženog sa tri α-heliksa.

## Također pogledajte
*Acetil-CoA
*Masne kiseline

## Reference 
## Vanjski linkovi 
* 

Kategorija:Enzimi
Kategorija:EC 6.2.1